b'\n_START_ARTICLE_\nAustralian Open-mesterskabet i damesingle 2013\n_START_PARAGRAPH_\nAustralian Open 2013 i damesingle er en del af Australian Open 2013. Det er 87. gang der bliver spillet om damesingletitlen ved Australian Open, og turneringen blev afviklet i to faser. F\xc3\xb8rst spilledes kvalifikationen, hvor 96 spillere spillede om 12 ledige pladser i hovedturneringen. I hovedturneringen fik de tolv kvalifikanter selskab af 108 spillere, der havde sikret sig direkte adgang til hovedturneringen p\xc3\xa5 grundlag af deres verdensranglisteplacering, samt otte spillere, som deltog p\xc3\xa5 et wildcard. Hovedturneringen havde s\xc3\xa5ledes deltagelse af 128 spillere._NEWLINE_Eneste danske deltager er Caroline Wozniacki.'